Diari Oficial de la Generalitat Valenciana


Sumari del DOGV 9326, del 27-04-2022 (2022/3283)

RESOLUCIÓ de 8 d'abril de 2022, del director gerent de l'Agència Valenciana de Protecció del Territori, per la qual es confirmen les adhesions a l'Agència Valenciana de Protecció del Territori dels municipis inclosos en l'annex I d'aquesta resolució.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9326

Data del DOGV
:   27-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3283


Data del document
:   08-04-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 8 d'abril de 2022, del director gerent de l'Agència Valenciana de Protecció del Territori, per la qual es confirmen les adhesions a l'Agència Valenciana de Protecció del Territori dels municipis inclosos en l'annex I d'aquesta resolució. [2022/3283]  
L'article 291 del Decret 1/2021, del Consell, pel qual s'aprova el text refós de la Llei d'ordenació del territori, urbanisme i paisatge (TRLOTUP) regula la creació de l'Agència Valenciana de Protecció del Territori (Agència) com a organisme autònom de la Generalitat, amb personalitat jurídica pública, patrimoni i tresoreria propis i autonomia de gestió, per a l'exercici de les competències autonòmiques en matèria de protecció de la legalitat urbanística.  
Els municipis podran delegar les competències pròpies en matèria de protecció de la legalitat urbanística sobre sòl no urbanitzable a l'Agència, mitjançant l'aprovació pel ple de l'ajuntament de l'acord d'adhesió a aquesta.  
L'article 303.j d'aquesta disposició estableix que correspon a la Direcció gerència, com a òrgan executiu de l'Agència, confirmar l'acord d'adhesió dels ajuntaments a l'Agència.  
Tant el TRLOTUP com el Decret 52/2021, de 9 d'abril, del Consell, d'aprovació dels Estatuts de l'Agència Valenciana de Protecció del Territori estableixen el procediment per a l'assumpció de competències de protecció de la legalitat urbanística per l'Agència.  
Amb data 02.03.2022, la secretària autonòmica de Política Territorial, Urbanisme i Paisatge, com a presidenta de l'Agència, ha dictat resolució de posada en funcionament d'aquella a partir de la publicació en el DOGV d'aquesta resolució.  
En l'apartat 4t de la mencionada resolució, la presidenta de l'Agència indica al director gerent d'aquesta que confirme les adhesions dels municipis que s'han adherit fins al moment, i que procedisca a la publicació en el DOGV, conformement amb el que s'estableix en l'article 295 del TRLOTUP.  
Amb data 02.03.2022, el director gerent de l'Agència (DOGV 9294, 9.03.2022) va dictar resolució per la qual es confirmen les adhesions a l'AVPT dels municipis esmentats en l'annex d'aquesta resolució (aquells que s'havien adherit formalment a aquesta des de la creació de l'AVPT en 2019, en aquesta data 217 municipis).  
Des d'aquest moment, nous municipis s'han adherit a l'Agència, per la qual cosa és procedent la confirmació i publicació d'aquestes adhesions.  
En virtut de tot això, resolc:  
  
Primer  
Confirmar les adhesions a l'Agència Valenciana de Protecció del Territori d'aquells municipis adherits amb posterioritat al 2/3/2022, i inclosos en l'annex I d'aquesta resolució.  
  
Segon  
Ordenar la publicació de la present resolució en el DOGV, moment en el qual tindran eficàcia les adhesions a què fa referència el punt anterior.  
  
València, 8 d'abril de 2022.- El director gerent de l'Agència Valenciana de Protecció del Territori: Manuel Civera Salvador.  
  
  
ANNEX I  
  
Comarca Ajuntament  
El Alto Palancia Chóvar  
El Baix Maestrat Vinaròs  
El Camp de Túria Llíria  
El Camp de Túria Olocau  
El Camp de Túria Riba-Roja de Túria  
L'Alacantí Xixona/Jijona  
L'Horta Sud Albal  
La Hoya de Buñol Yátova  
La Marina Alta Castell de Castells  
La Plana de Utiel-Requena Chera  
La Ribera Alta Alcàntera de Xúquer  
La Safor Palma de Gandía  
La Safor Xeresa  
La Vall d'Albaida Montaverner  
La Vall d'Albaida Pinet  
Els Serrrans Andilla  
València València